**MALLI KUTSKUKIRJEESTÄ / TUSAALE KU SAABSAN QORAALKA CASUUMADDA**

# Ku soo dhowoow in aad nala wadaagto ra’yigaaga iyo inaad dhegeysato sheekooyinka dadka kale, adigoo ku hadlaaya afkaaga hooyo!

Waxaan qabanaynnaa kulan lagaga hadlaayo sinnaanta iyo xiriirka ka dhexeeya dadka ku nool deegaanka x.

Kulanka waxaa looga hadli doonaa arrimaha ay ka midka yihiin: aragtida dadka, dareennada la xiriira amniga, saamayn isku yeelashada, iyo ka qaybgalka arrimaha bulshada.

Kulanka waxaa lagu ururinayaa aragtiyada iyo waaya-aragnimooyinka la xiriira arrimahaas, iyadoo aan wax magac ah la sheegeynin, waxaana farriimahaas loo gudbinayaa go’aamiyayaasha siyaasadda ama (mas’uuliyiinta).

Hadda waxaad haysataa fursad aad aragtidaada ku sheegi karto, islamarkaana aad saamayn ku yeelan karto, adigoo ku hadlaaya luqaddaada af-soomaaliga.

Ka soo qaybgal oo si geesinnimo leh u sheeg waaya-aragnimadaada iyo fikradahaaga!

**Wakhtiga:** x.x.20xx, saacadda 17:00–20:00
**Goobta:** x, ciwaanka, degmada

Ka qaybgalayaasha waxaa la siinayaa qaxwo/shaah iyo cunto fudud inta u dhexeysa saacadda 17:00–17:30.

Munaasabaddan/munaasabadahaan waxaa qabanqaabinaya/ waxaa wada qabanqaabinaaya ururro kala duwan: x.

**KESKUSTELUKYSYMYKSET / SU’LAAHA WADASHEEKEYSIGA**

**Ka qaybgalka (Osallisuus)**

1. Qaababka ka qaybgalka waa: 1) ka qaybgalka noloshaada, 2) ka qaybgalka bulshada kugu xeeran, iyo 3) ka qaybgalka bulshada guud ahaan. Su’aal: Sideed u sharrixi lahayd sida aad uga qaybqaadataan qaybahaan kala duwan ee ka qaybgalka?
2. Ma dareemeysaan inaad ka tirsan tihiin bulshooyin ama kooxo kala duwan? waa kuwee, sideese arrinkaasi u muuqdaa?
3. Ma ka qaybqaadataan go’aan gaarista (tusaale ahaan, codbixinta doorashada golaha degmooyinka ama doorashooyinka baarlamaanka, ama isu soo sharraxidda xubinnimada), ama ka qaybqaadashada arrimaha ururrada?
4. Ma leedihiin fursado aad kaga qaybgashaan ama saamayn aad ku yeelan kartaan deegaanka aad ku nooshihiin? Haddii ay jiraan, waa noocee?

**Mowqifyada ama aragtiyada (Asenteet)**

1. Ma la kulanteen ama ma aragteen kalsooni ama kalsoonidarro?
– Haddii ay tahay kalsoonidarro, yaa sameeyey, yaase lala beegsaday?
2. Ma la kulanteen nacayb aan sabab cad lahayn (annakkoluulo)? Waa maxay nooca nacaybkaas aan sababta cad lahayn, xaaladdee ayuu dhacay/halkeese ka dhacay (tusaalooyin)?

**Dareenka ammaanka (Turvallisuuden tunne)**

1. Ma leedihiin waaya-aragnimooyin ama dareen ah in meel gaar ah oo magaalada ka mid ah aysan idinka ama qof ka tirsan kooxdiinna u ahayn meel ammaan ah? Haddii jawaabtu haa tahay, si faahfaahsan u sheeg.
2. Ma aragteen ama ma la kulanteen takoorka dadka kale lagu sameeyo? (tusaale ahaan: waxbarashada, shaqada, adeegyada, makhaayadaha, goobaha guud ee dadweynaha ama gaadiidka dadweynaha, iwm)
3. Ma dareemeysaan in la idinku oggol yahay ama la idinku aqbalay sida aad tihiin?
4. Ma taqaanniin xuquuqdiinna? Haddii ay jawaabtu tahay haa, ma bixin kartaan tusaalooyin?

**Saamayn isku yeelasho (Vuorovaikutus)**

1. Ma ku nooshihiin xaafad ay si siman ugu wada nool yihiin dad ka kala yimid kooxo kala duwan, ama waa xaafad ay u badan yihiin dad ka tirsan koox gaar ah?
– Waa maxay rabitaankiinna ku aaddan nooca ay ahaan lahaayeen dadka deegaanka iyo sababta?
2. Ma leedihiin saaxiibbo ka tirsan kooxo kala duwan mise waa kuwo ka tirsan kooxdiinna oo keliya?

– Haddii ay yihiin kuwa kooxdiinna oo keliya ah, maxaa fikrad ah oo uu arrinkaan idinku dhalinayaa?

1. Wakhtiga firaaqada iyo hiwaayadaha, ma waxaad inta badan ku qaadataan kooxdiinna dhexdeeda, mise waxaad la qaadataan dad ka soo jeeda asallo kala duwan?
– Haddii aad kooxdiinna keliya tihiin, sidee u aragtaan arrinkaas?
2. Ma heshaan taageero marka aad u baahan tihiin, idinkuse ma siisaan taageero dadka kale?

**Su’aasha gunaanadka (Yhteenvetokysymys)**
Maxaa la gudboon in la sameeyo, yaase laga doonayaa in uu sameeyo, si xiriirka ka dhexeeya dadka ka socda kooxaha kala duwan ee bulshada uu ugu wanaagsanaado dhammaan dadka ?

**OHJEISTUS PEREHDYTYSTILAISUUTEEN / HAGISTA KULANKA WAX FAHAMSIINTA**

**1. Ururinta macluumaadka waxay u fuli doonaan iyada oo loo maraayo qaabka ah kulan wadasheekaysi ah, kaasoo lagu qabanaayo afka hooyo ee ka qaybgalayaasha.**

• Waa muhiim in kulanku noqdo mid saamayn isku yeelasho iyo ammaan ah, kaasoo qof kasta oo ka qaybgalayaasha ka mid ah uu dadka ula wadaagi karo waaya-aragnimadiisa, fikraddiisa iyo wixii uu arkay.
• Ujeeddadu ma ahan in dadka oo dhan ay isku fikrad ahaadaan, balse waa in wadasheekaysigu uu noqdo mid waxtar leh.
• Wadasheekaysiga waxaa loo yeelan doonaa qaab ah kooxo yaryar oo ka kooban ugu badnaan 12 qof.
• Koox kasta waxaa la socda hagaha wada sheekaysiga iyo qof qoraaya waxyaabaha la sheegaayo.
• Haddii ka qaybgalayaal badan ay yimaadaan:
– Waxaa wanaagsan in la helo laba qof oo hagayaal ah iyo laba qorayaal ah, la isuna qaybiyo kooxo yaryar ama
– In la qorsheeyo kulan kale oo la qabto wakhti kale.

**2. Hagis loogu talaggalay hagaha**

Ku bilow kulanka u mahadcelinta ka qaybgalayaasha.

• Sheeg ujeeddada kulanka: waa fursad aad ku muujin kartaan aragtidiinna ku saabsan sidii loo hirgelin lahaa sinnaanta iyo caddaaladda dhammaan dadka deegaanka, si loo yareeyo ama loo tirtiro takoorka iyo cunsuriyadda, iyo arrinka ah in dhammaan dadku ay si nabad iyo kalsooni ku jirto ugu wada noolaadaan deegaanka.

• Ka qaybgalayaashu waxay fursad u helayaan in ay la wadaagaan waaya-aragnimadooda, fikradahooda, iyo waxyaabaha ay arkeen, waxaana goor dambe ay mas’uuliyiinta (tusaale ahaan: duqa magaalada, siyaasiyiinta degmada iwm) ka fiirsan doonaan sida loo hagaajin karo xiriirka dadka iyadoo lagu saleynayo xogta aad bixiseen.

• Waa arrin fiican in lagu dhiirrigeliyo dhammaan ka qaybgalayaasha in ay hadlaan – laakiin sidoo kale xusuusnow in aan qofna lagu khasbi karin in uu jawaab bixiyo.

• U sheeg in dhammaan waayo-aragnimada, aragtiyada, iyo dareenka ay ka qaybgalayaashu soo bandhigayaan ay yihiin kuwo muhiim ah. Mana jiraan wax jawaabo oo sax ah ama khalad ah.

• Xusuusi ka qaybgalayaasha in xogta la uruurinaayo islamrkaana loo gudbin doono go’aan sameeyayaasha, iyadoo aanay la socon magacyada ka qaybgalayaasha, ama wax xog kale ah oo lagu aqoonsan karo ka qaybgalayaasha.

• Ilaali wakhtiga jadwalka si dhammaan su’aalaha loo wada uruuriyo. Kulanku wuxuu ka kooban yahay afar mawduuc oo kala ah: Ka qaybgalka, mowqifyada iyo aragtiyada, dareenka ammaanka, iyo saamayn isku yeelashada (mawduuc walbaa wuxuu qaadanayaa muddo dhan qiyaastii 30 daqiiqo).

• Haddii ka qaybgalayaashu ay su’aalaha mawduuca uga jawaabaan wax ka yar nus saac, u gudub mawduuca xiga ama waxaad siisaa nasasho gaaban oo qiyaastii 5 daqiiqo ah.

• Dhamaadka wadasheekaysiga, u mahadceli ka qaybgalayaasha, una sheeg in cid kasta oo xiisaynaysa (taasoo lagu xaddiday 2-4 qof) loo oggolaan karo in ay ka qaybqaataan kulan dambe oo la qaban doono oo loogu talagalay go’aan sameeyayaasha, halkaas oo natiijooyinka laga helay wadasheekaysigan lagu falanqeyn doono.

**3. Hagis loogu talaggalay qoraaga shirka (Kirjuri)**

• Waxaad heli doontaa jaantus ama waraaq ay ku qoran yihiin su’aalaha, si toos ah ayaadna ugu qori kartaa kartaa arrimaha shirka looga hadlaayo, ee aad xusuus ahaanta u qoranayso.

• Inta lagu jiro wadasheekaysiga, waxaad ku qori kartaa qoraalladaada luqadda adiga kuu fudud ee aad sida wanaagsan u taqaanno. Wadasheekeysiga kaddib, waxaad waxyaabihii aad qortay ee shirka looga hadlay oo si wanaagsan u qoran ku qoraysaa luqadaha af-finishka ama af-iswidhishka.

• Qor inta badan ee aad maqlayso oo aad wakhti u haysato in aad qorto.

• Uma baahnid in aad ka fikirto in hadalka qofku sheegaayo uu yahay "sax" ama "khalad"

• Waad qori kartaa qaar ka mid ah xogta guud ee ku saabsan ka qaybgalayaasha. Tusaale ahaan, haddii ay yihiin dad dalka u soo guuray, dalalka ay ka yimaadeen iyo inta sano ee ay joogeen Finland (in ka yar 10 sano ama in ka badan 10 sano), sidoo kale dumar/rag, dhallinyaro/da’da shaqaysa, ama waayeel.